
ROMÂNIA

JUDEŢUL VRANCEA

CONSILIUL LOCAL

AL MUNICIPIULUI FOCŞANI

H O T Ă R Â R E
pentru aprobarea Normelor ce specifica conditiile de creştere si ingrijire a  animalelor domestice şi de companie în Municipiul Focşani  

Consiliul Local al municipiului Focsani, judetul Vrancea, întrunit in sedinţă ordinară :
           - analizând proiectul de hotărâre iniţiat de doamna consilier local Doina Fodoreanu şi domnul consilier local Bogdan Emilian Matişan, raportul Serviciului juridic-contencios, administrarea domeniului public si privat, publicitate înregistrat la nr. 23294/11.05.2010, prin care se propune aprobarea Normelor ce specifica conditiile de creştere si ingrijire a  animalelor domestice şi de companie în Municipiul Focşani     

         - vazand avizul favorabil al Comisiei pentru drepturile omului, culte relaţii cu cetăţenii, muncă şi protecţie socială;
- având în vedere amendamentul consilierilor prezenţi la şedinţă;

- în conformitate cu prevederile Ordonanţei de Urgenţă a Guvernului nr. 155/2001 privind aprobarea programului de gestionare a câinilor fără stăpân, aprobată prin Legea nr. 227/2002 şi Legea nr. 205/2004 privind protecţia animalelor.
- în baza prevederilor art. 36, alin. (1), alin. (2) lit. d), alin. (6) pct. 19 şi art.45 alin. (1) din Legea nr. 215/2001 republicată cu modificările şi completările ulterioare;

- având în vedere prevederile Legii nr. 52/2003 privind transparenţa decizională în administraţia publică;

HOTĂRĂŞTE:

Art.1 Aprobarea Normelor ce specifica conditiile de creştere si ingrijire a  animalelor domestice şi de companie în Municipiul Focşani  conform anexei care face parte din prezenta hotărâre.

Art. 2  Prevederile prezentei hotărâri nu se aplică cartierului Mândreşti Focşani.
Art. 3 Prezenta hotarare va fi comunicata de catre Directia administratie publica locala,  compartimentelor, birourilor, serviciilor si Primarului municipiului Focsani, care va asigura executarea acesteia prin Serviciul juridic-contencios, administrarea domeniului public si privat, publicitate, Direcţia de Dezvoltare Servicii Publice  Focşani   .

    PRESEDINTE DE SEDINŢA

              Vasile Pintilie                                                                                                                                      
                                                                           

                                                                                     Contrasemnează,

                                                                       Secretarul Municipiului Focsani                                                                                              

                                                                               Eduard-Marian Corhană                                                                                                   

             Municipiul Focşani 29.06.2010
             Nr.140                                                                   

                    ROMÂNIA

           JUDEŢUL VRANCEA     

     MUNICIPIUL FOCŞANI                                                                      Anexa la  hotărârea nr.140
        CONSILIUL LOCAL                                                                          din 29.06.2010

NORME CE SPECIFICA CONDITIILE DE CREŞTERE SI INGRIJIRE A  ANIMALELOR DOMESTICE ŞI DE COMPANIE ÎN MUNICIPIUL FOCŞANI  

Capitolul I. DETINEREA, CRESTEREA,  ÎNTREŢINEREA SI CIRCULATIA ANIMALELOR DE COMPANIE

Art. 1.  Creşterea animalelor domestice şi de companie în Municipiul Focşani se poate face cu respectarea prevederilor legale în vigoare, în vederea asigurării şi garantării sănătăţii şi protecţiei cetăţeanului, a sănătăţii animalelor, precum şi a protecţiei mediului.

Art. 2. Persoanele fizice sau juridice, care au în întreţinere animale de companie, vor avea în mod obligatoriu carnet de sănătate al animalului, care trebuie să cuprindă toate acţiunile sanitar veterinare (vaccinări, deparazitări,etc) menţionate în legislatia in vigoare. Carnetul de sănătate trebuie să fie eliberat de un cabinet veterinar autorizat, respectiv de un medic veterinar acreditat pentru asistenta sanitara veterinara.

Art. 3. Cetăţenii care locuiesc în blocuri cu apartamente, pot creşte şi întreţine animale de companie, in spatiul pe care il detin , având obligaţia de a lua măsuri ca acestea să nu murdărească şi să nu deterioreze spaţiile de folosinţă comună (holuri, scări, spaţii verzi). În caz contrar, vor fi obligaţi să efectueze curăţenie, decontaminare , refacerea spaţiilor deteriorate şi plata daunelor, la solicitarea Asociaţiei de proprietari.

Art. 4. a) Se interzice cu desăvârşire creşterea şi întreţinerea animalelor de companie în afara spaţiilor şi terenurilor pe care proprietarul le deţine, în scările de bloc sau alte incinte de folosinţă comună,  pe spaţiile aparţinând domeniului public şi privat ale Primăriei Muncipiului Focşani, din vecinătatea blocurilor de locuit, sau în alte condiţii decât cele prevăzute în prezentele norme.

             b) Se interzice orice acţiune provocată de persoane fizice şi juridice care împiedică sau obstrucţionează prin orice mijloace personalul ce formează echipajele de capturare a animalelor fara stapan, de a-şi desfăşura activitatea pe teritoriul Municipiului Focşani.

Art. 5. Cetăţenii, persoanele juridice, sau instituţiile care au în proprietate atât construcţia cât şi terenul aferent acesteia pot întreţine animale de companie si animale domestice, numai dacă împrejmuirea proprietăţii este corespunzătoare şi nu permite ieşirea animalelor pe domeniul public sau privat al muncipiului sau pe altă proprietate. 

Art. 6. Cetăţenii care întreţin animale de companie sunt obligaţi să ia toate măsurile pentru menţinerea animalelor într-o perfectă stare de sănătate şi în condiţii de zooigienă adecvate.

Art. 7. În timpul plimbării câinilor pe domeniul public, aceştia vor fi purtaţi obligatoriu în lesă, indiferent de talie sau rasă. Câinii de talie mijlocie, talie mare cât şi câinii din rasele periculoase, specificate în OUG 55/2002,  vor purta botniţă. Însoţitorii vor avea asupra lor carnetul de sănătate al animalului, iar în timpul plimbării: măturica, punga PVC şi mănuşi în vederea colectării dejecţiilor produse de câini. După colectare, punga va fi închisă etanş şi  depusă într-o europubela.    

Art. 8. a) Se interzice intrarea persoanelor însoţite de câini in institutii, magazine, săli de spectacole şi sport, mijloace de transport în comun, locuri de joacă pentru copii, incinta şcolilor şi grădiniţelor, piete agroalimentare cat si alte spatii unde se comercializeaza alimente. Fac excepţie, câinii aparţinând Ministerului Administraţiei şi Internelor şi Ministerului Apărării Naţionale, care sunt însoţiţi şi se află în misiune.

Plimbatul câinilor se poate face numai în zonele care nu sunt semnalizate cu indicatoare - ,, Accesul animalelor interzis,,. Administratorul spaţiului public are obligaţia să semnalizeze corespunzător interdicţia. Precizarea expresa a acestor zone de interdictie, se va face daca este cazul intr-o anexa la prezenta H.C.L. 

b) Pe spatiile si in incintele mentionate la litera a) se interzice, deasemeni, cresterea si intretinerea oricarui animal. 


c)Se interzice cu desăvârşire lăsarea liberă sau nesupravegheată a câinilor cu intenţie sau din neglijenţă pe spaţiile aparţinând domeniului public, căi de acces, străzi, etc., deoarece aceştia pot reprezenta un pericol pentru integritatea cetăţenilor.

Art. 9. Reîntoarcerea câinilor în zona de unde au fost capturaţi, se poate face la cererea colectivităţii sau grupului local, care-si va asuma în scris răspunderea pentru aceste animale , cu respectarea prevederilor art.1, art.2, , art.4 lit.a), art.5, art.6, art.7
 a) Câinii care se află pe domeniul public sau privat al Municipiului Focşani, lăsaţi liberi şi nesupravegheaţi vor fi consideraţi câini fara stapan. Aceştia vor fi capturati si cazati in adaposturi special amenajate şi li se vor aplica prevederile Hotărârile Consiliului Local al municipiului Focşani nr.101/2007; 102/2007; 98/2009; 99/2009; 140/2009;141/2009 


b) Eliberarea câinilor ridicaţi de pe domeniul public şi privat al Municipiului Focşani se va face la cererea proprietarului (în caz că există) în maxim 7 zile, cu achitarea cheltuielilor de întreţinere, tratament, hrană, etc., plus amenada contravenţională stabilită, pentru că deţinătorul a lăsat liber câinele pe domeniul public.

Art. 10. a) Eliberarea sau lasarea libera si nesupravegheata, în mod repetat, a câinilor şi pisicilor  şi a puilor lor de către orice persoană fizică, juridică sau Asociaţii de protecţie a animalelor, pe domeniul public sau privat al Municipiului Focşani, după adoptarea sau revendicarea acestor animale, este interzisă şi se consideră abandon.

b) Cainii şi pisicile aflati in situatia de abandon pot fi incredintati, spre adoptie, altor persoane , daca este cazul, intr-un interval de 7 zile de la data capturarii.

c) Persoane fizice sau juridice aflate la litera a), pierd dreptul de a mai revendica animalul abandonat, si raspund contraventional sau penal in fata legii, de eventualele evenimente ce se pot produce. 

Art. 11. Aruncarea de către orice persoană fizică sau juridică a dejecţiilor solide şi/sau lichide, precum şi a cadavrelor de animale sau păsări pe domeniul public sau privat al Municipiului Focşani este strict interzisă. Cadavrele vor fi predate, la solicitarea proprietarului, pe propria cheltuiala, catre o firma specializată în neutralizarea deşeurilor de origine animală. Preluarea cadavrelor de origine animala depistate pe domeniul public al municipiului Focsani, intra in atributia Serviciului Salubritate din cadrul DDSP Focşani.
Art .12. Persoanele fizice sau juridice care deţin spaţii proprii pe raza municipiului Focşani au obligaţia să realizeze împrejmuiri corespunzătoare care să nu permită intrarea sau ieşirea animalelor pe domeniul public sau pe alte proprietăţi, cât şi să menţină sub control numărul acestora proporţia fiind de un câine la max 500mp de teren.De asemenea condiţiile de întreţinere vor fi conform OUG 155/2001 si a normelor sanitar veterinare
         Inmulţirea necontrolată a câinilor în incintele menţionate la alin.1, cade în responsabilitatea fiecărei unităţi în parte, care are obligaţia să strângă şi să predea către Serviciul de gestionare a câinilor fără stăpân, câinii nedoriţi.

                 Persoanele fizice şi juridice care deţin câini în incintele proprii au următoarele obligaţii: 

a. să declare numărul acestor animale la Circumscriptia Sanitara Veterinara a municipiului Focsani;

b. să vaccineze, să deparaziteze şi să sterilizeze aceste animale la un cabinet veterinar autorizat;

c. să le asigure adăpost, hrană şi îngrijire;

d. să nu le abandoneze.

          Monitorizarea ducerii la îndeplinire a obligaţiilor mai sus menţionate, va fi făcută de către inspectorii aparţinând Serviciului Cadastru şi Agricultură din cadrul Primăriei Focşani şi lucrăturii din cadrul Circumscripţiei Sanitare Veterinare Focşani.
 Art.13. La solicitarea persoanelor fizice şi juridice interesate  se pot efectua opraţiuni de: capturare, transport, cazare şi eutanasiere contra cost cu obligaţia achitării sumei de 50 lei/câine.
Art.14 .Pentru persoanele fizice şi juridice interesate se pot asigura servicii de cazare în regim de pensiune pentru câini şi pisici contra sumei de 35 lei/zi/câine, sumă ce se va achita anticipat.
Art.15 . Toţi deţinătorii de câini şi pisici , persoane fizice sau juridice de pe raza municipiului Focşani au obligaţia să sterilizeze , vaccineze si să microcipeze câinii şi pisicile, pe cheltuială proprie, în decurs de cel mult 6 luni de la intrarea în vigoare a prezentei hotărâri, pentru a se evita înmulţirea necontrolată.

                             Excepţie fac câinii de rasă înregistraţi la Asociaţia Chinologică, ca fiind reproducători atestaţi prin acte şi pentru care se plătesc cotizaţii şi impozite. Deasemeni sunt exceptaţi câinii aparţinând Ministerului Administraţiei şi Internelor şi ai Ministerului Apărării Naţionale.

Capitolul II. – CREŞTEREA ANIMALELOR DOMESTICE 
Art.16. Pe teritoriul Municipiului Focşani este permisă creşterea animalelor domestice şi a păsărilor de curte cu respectarea strictă a legislaţiei în vigoare .

Art. 17. Adăposturile pentru creşterea animalelor şi a păsărilor de curte, constituite ca microfereme, în curţile persoanelor particulare, se amplasează la cel puţin 10 m de cea mai apropiată locuinţă învecinată şi se exploatează astfel încât să nu producă poluarea mediului sau disconfort vecinilor.

Art. 18.  Deţinerea animalelor domestice şi a păsărilor de curte în proprietăţile persoanelor particulare constituite  in microferme, este permisă numai după obţinerea tuturor autorizaţiilor necesare.

Art. 19. Este interzisă creşterea cat si lasarea libera si nesupravegheata a animalelor domestice şi a păsărilor de curte pe domeniul public.

Art. 20. Amplasarea adăposturilor pentru astfel de animale sau păsări de curte se face în conformitate cu cu prevederile Art. 16 Cap.I din O.M.S. nr. 536 /1997 numai în baza autorizaţiei de construire, conform Legii nr. 50 / 1991, republicată şi completată.

Adăposturile trebuie să îndeplinească următoarele condiţii:

a) terenul să fie salubru, cu structura uniformă  şi permeabilă, neinundabil, iar nivelul solului să se situeze cu cel puţin 0,5 m deasupra nivelului maxim posibil al apelor freatice

b) zona de amplasare a adăpostului trebuie să fie lipsită de factori nocivi: fum, pulberi, gaze toxice, mirosuri neplăcute, etc.

c) fundaţia trebuie să  fie construită astfel încât să evite infiltrarea dejecţiilor sau apelor uzate din adăposturi şi a apelor meteorice din exterior

d) pardoseala să fie construită din materiale rezistente la uzură fizică şi chimică şi oarecare grad de elasticitate. Pardoseala trebuie să fie cu 20 -   25 cm deasupra  solului, având sub stratul de uzură un stratde nisip şi pietriş în grosime de 50 cm pentru întreruperea ascensiunii capilare a apei, de asemenea să fie protejată împotriva rozătoarelor şi cu o înclinaţie de până la 3 % în funcţie de specia şi categoria animalelor

e) pereţii exteriori se vor construi astfel încât să rămână uscaţi, să fie rezistenţi şi cu suprafaţa interioară netedă

f) tavanul trebuie să fie termoizolant şi cu suprafaţa netedă. Înălţimea la care se construieşte, variază în funcţie de specia de animale şi volumul pe care trebuie să-l realizeze adăpostul. Învelitoarea trebuie să fie construită din materiale impermeabile

· suprafaţa de adăpost necesară în ( mp / cap animal ):

· cabaline, bovine – 1,70 – 4,50 mp
· porcine               - 1,20 – 2,95 mp 
· ovine                  - 0,30 – 1,80 mp 
· păsări                  - 15 – 17 capete /mp
g) sursa de apă trebuie să asigure necesarul minim pentru fiecare categorie de animale. Condiţiile de potabilitate sunt stabilite prin Legea 458 /    2002.

h) dejecţiile de animale şi apele reziduale să nu fie dirijate spre şanţuri, canale deschise, pâraie şi ape stătătoare

i) evacuarea dejecţiilor din adăposturi se face prin canale închise, amenajate în acest scop, în fose speciale, astfel: 
· fosa va fi dimensionată în funcţie de numărul de animale existente

· fosa va fi obligatoriu betonată, eliminând orice fel de infiltrare a dejecţiilor în sol
· acoperirea fosei se va face cu un capac etanş, care să nu permită poluarea mediului cu larve, insecte şi miros neplăcut.

Golirea fosei se va face prin vidanjare cu utilaj specializat, iar depozitarea dejecţiilor se va face într-o staţie de epurare a unei unităţi specializate, în creşterea animalelor şi păsărilor de curte, în baza unui contract încheiat între proprietarul de 

anumale şi /sau păsări de curte şi unitatea respectivă, dacă nu este folosit ca îngrăşământ pe un  teren, proprietate sau cu contract pe alte terenuri. În cazul în care proprietarul dispune de mijloace materiale, poate amenaja o ministaţie de biogaz.
Art. 21. Deţinerea de animale în sectorul gospodăriilor individuale este este permisă, pe raza municipiului Focşani cu respectarea următoarelor obligaţii:

a) spatiile şi adăposturile unde sunt crescute animalele domestice, trebuie să   

          aibă o împrejmuire corespunzătoare care să nu permită ieşirea liberă a 

          acestora pe domeniul public sau pe alte proprietăţi. 

b) să nu introducă în efectivele constituite (turme, cirezi) timp de cel puţin 15     

                    zile animalele achiziţionate din alte localităţi. Aceste animale vor fi ţinute în      

                     perioada de 15 zile numai în gospodăria proprie 

c) să întreţină animalele şi adăposturile acestora, conform regulilor sanitar veterinare
d) să permită personalului sanitar veterinar de stat, verificarea stării de sănătate a animalelor din gospodărie şi să-l sprijine în efectuarea operaţiunilor sanitar veterinare 

e) să respecte şi să aplice întocmai, măsurile stabilite de organele sanitar veterinare de stat, pentru prevenirea şi combaterea bolilor la animale

f) să respecte regulile sanitar veterinare stabilite prin actele normative în vigoare , privind condiţiile de tăiere a animalelor şi de valorificare a produselor obţinute de la acestea

g) proprietarul de animale şi sau/păsări de curte este obligat să efectueze acţiuni de dezinsecţie şi deratizare ori de câte este necesar, dar nu mai rar de 6 luni

h) se interzice creşterea animalelor domestice şi/sau păsărilor de curte în blocuri de locuinţe

i) este interzisă deversarea dejecţiilor si a apelor uzate din cadrul gospodăriilor populaţiei, pe domeniul public, trotuare, căi de acces, etc ;

j) este interzis păşunatul animalelor pe teritoriul Municipiului Focşani, precum şi circulaţia lor pe drumurile publice cât şi spaţiile aparţinând domeniului public, cu excepţia păşunilor închiriate de Primăria Focşani. Pentru trecerea grupurilor de animale de orice fel, se va solicita aprobarea Primăriei Muncipiului Focşani

Art. 22. Transporturile de animale indiferent de specie, se vor face pe bază de cerificat sanitar veterinar de transport animale vii, eliberat de medicii veterinari, abilitaţi în acest sens.

Art. 23. Animalele domestice găsite pe domeniul public vor fi ridicate şi transportate la adăpostul organizat de Primăria Municipiului Focşani de catre salariatii DDSP- Serviciul Salubritate. Proprietarul acestor animale le va putea revendica cu acte doveditoare  de proprietate, cu achitarea unei taxe :
1. transport  - 100 Lei

2. hrană       -   80 Lei / zi 

3.Taxa de restituire este de 1000 Lei, cu titlul de amendă.Perioada de staţionare în incinta adăpostului este de 7 zile după care exemplarele vor fi valorificate, scoase la licitatie sau eutanasiate (acolo unde situatia o impune) conform prevederilor legale în vigoare.

Capitolul III. -  SANCŢIUNI  

Art. 24 Nerespectarea prezentulor norme se sancţionează astfel :

· Art. 2,3, ,5,6,14,17,18,20, – cu amendă contravenţională cuprinsă între:  500 – 800 Lei    – pentru persoane fizice 

     800 -  1.200 Lei – pentru persoane juridice 

· Art. 4 (a, b), 7, 8 (a,b,c), 15 -  cu amendă contravenţională cuprinsă între:    800 – 1000 Lei  - pentru persoane fizice 

     1.200 – 1.500 Lei  - pentru persoane juridice

· Art. 10(lit.a) ,11, 18 - cu amendă contravenţională cuprinsă între :
                  1.000 – 1.500 Lei - pentru persoane fizice
                  1.500 – 2.500 Lei - pentru persoane juridice
· Art.21 lit. a,b,c,d,e,f,g, - cu amendă contravenţională cuprinsă între :
                   300 –   500 Lei  - pentru persoane fizice
                   700 – 1.000 Lei - pentru persoane juridice

· Art.21 lit. h,i, j - cu amendă contravenţională cuprinsă între :
                   400 – 700 Lei - pentru persoane fizice
                   800 – 1.200 Lei - pentru persoane juridice

Art. 25. Contravenţiilor prevăzute la articolul 24 li se aplica prevederile Ordonanţei Guvernului nr.2/2001 privind regimul juridic al contravenţiilor, aprobată şi completată cu Legea 180/2002 cu modificările şi completările ulterioare. Sumele provenite din amenzi se fac venit la bugetul local.

Art. 26. Contravenientul poate achita, pe loc sau în termen de cel mult 48 de ore de la data încheierii procesului – verbal , ori după caz, de la data comunicării acestuia, jumătate din minimul amenzii prevăzută în prezentele Norme, agentul constatator făcând menţiune despre această posibilitate în procesul- verbal.

Art. 27. Împotriva procesului-verbal de constatare a contravenţiei şi de aplicare a sancţiunii, contravenienţii pot face contestaţie potrivit legislaţiei în vigoare, în termen de 15 zile  de la comunicare, anexând procesul –verbal de constatare a contravenţiei.


Art. 28. Constatarea si aplicarea sanctiunilor prevăzute la art. 24, se va face de catre inspectori imputerniciti ai Direcţiei de Dezvoltare Servicii Publice Focsani, inspectorii Serviciului de Cadastru si Agricultură din cadrul Primăriei Focşani, inspectorii din cadrul D.S.V.S.A Vrancea, personalul din cadrul Circumscripţiei Sanitar Veterinare,  de lucratorii din Politia Comunitara a municipiului Focsani şi de inspectorii din cadrul Gărzii de mediu.
CAP. IV - DISPOZIŢII TRANZITORII ŞI FINALE

Art. 29. Prezentele Norme se supun dezbaterii publice şi se aprobă de către Consiliul local al municipiului Focşani, urmând a intra în vigoare la 30 de zile de la aprobare

PRESEDINTE DE SEDINŢA


          Vasile Pintilie
                                                                                                                                                                                         

                                                                           Contrasemnează,

                                                                     Secretarul Municipiului Focsani                   

                                                                           Eduard – Marian Corhana

